Source: https://www.riigiteataja.ee/akt/403122019005
Timestamp: 2020-05-31 04:39:10+00:00
Document Index: 4023035

Matched Legal Cases: ['§ 6', '§ 10', '§ 11', '§ 13', '§ 14', '§ 15', '§ 17', '§ 18', '§ 22', '§ 4', '§ 6', '§ 10', '§ 11', '§ 13', '§ 14', '§ 15', '§ 17', '§ 18']

§ 6 Teatri eesmärk ja ülesanded
§ 10 Nõukogu
§ 11 Loomenõukogu
§ 13 Teatrijuht
§ 14 Loominguline juht/lavastaja
§ 15 Arengukava
§ 17 Finantseerimine, aruandlus ja järelevalve
§ 18 Ümberkorraldamine, ümberkujundamine ja tegevuse lõpetamine
RT IV, 03.12.2019, 5
Vastu võetud 21.11.2019 nr 20
Määrus kehtestatakse kohaliku omavalitsuse korralduse seaduse § 22 lõike 1 punkti 34 ja etendusasutuse seaduse § 4 lõike 2 alusel.
(1) PaMT on Paide Linnavalitsuse (edaspidi linnavalitsus) hallatav asutus, sh munitsipaaletendusasutus, mis registreeritakse riigi ja kohaliku omavalitsuse asutuse registris.
(3) Teater võib kasutada oma sümboolikat, mille kasutamine kooskõlastatakse PaMTi direktoriga.
§ 6. Teatri eesmärk ja ülesanded
(1) Teatri tegevuse eesmärk on elanikkonna kultuuriliste vajaduste rahuldamine etenduse loomise ja esitamise kaudu ning lavakunsti edendamine ja propageerimine.
(2) Teatri põhitegevuse aluseks on teatrijuhi poolt kinnitatud repertuaariplaan, mille valikul on teater iseseisev.
(3) Teater korraldab teatrietendusi ja meelelahutusüritusi Paides, Eesti teistes piirkondades ja väljaspool Eestit. Teater algatab ja korraldab koostööprojekte ja osaleb neis.
(4) Teater kirjastab ja levitab repertuaari ja teatrit tutvustavaid trükiseid, (näiteks kultuuri teabetoas, kavad, plakatid jne) esitab ja vahendab kultuuripärandit.
(5) Teatril on õigus astuda rahvusvaheliste ja riigisiseste organisatsioonide liikmeks. Liikmeks astumise otsustab linnavolikogu.
(6) Teatril on õigus osutada oma põhitegevusega seotud tasulisi teenuseid, sh kaubandus-, toitlustus-, transporditeenuseid, mille hinnad kehtestab linnavalitsus.
(1) PaMTi struktuuri kuulub Paide teater (edaspidi teater).
(2) PaMTi struktuuri kinnitab PaMTi direktor kooskõlastatult linnavalitsusega.
(1) PaMTi juhib direktor, kelle kinnitab ametisse ja vabastab ametist linnavalitsus linnapea ettepanekul. Töölepingu direktoriga sõlmib, muudab ja ütleb üles linnapea või selleks tema poolt volitatud ametiisik.
(1) PaMTi juhib direktor, kes:
1) täidab talle seadustes ja haldusaktides pandud ülesandeid ning vastutab oma pädevuse piires läbiviidavate tegevuste, PaMTi üldseisundi ja arengu eest;
2) esindab PaMTi ning PaMTi kaudu õigusaktide ja asutuse põhimäärusega sätestatud pädevuse piires linna ning tegutseb PaMTi nimel;
3) juhib PaMTi tegevust koostöös PaMTi nõukoguga ja Paide Linnavalitsusega ning tagab PaMTi ülesannete täitmise;
4) teeb PaMTi eelarve piires tehinguid ja sõlmib kokkuleppeid, mis on seotud tema õigusaktides sätestatud ülesannete täitmisega;
5) kindlustab PaMTi tulemusliku ja häireteta töö ning PaMTi tegevust reguleerivate õigusaktide täitmise;
6) kannab vastutust PaMTi seadusliku ning otstarbeka tegevuse tagamise ning PaMTi valdusse ja kasutusse antud vara heaperemeheliku majandamise, selle säilimise ning korrashoiu ja sihipärase kasutamise eest.
7) PaMTi direktor võib vajadusel PaMTi ülesannete täitmiseks anda PaMTi esindamiseks käesoleva paragrahvi lõikes 3 sätestatud pädevuse piires volitusi.
8) PaMTi tegevuse korraldamiseks annab direktor käskkirju ning suulisi ja kirjalikke korraldusi.
9) tagab PaMTi ülesannete täitmiseks vajaliku personali ja sõlmib tööandja õigustes PaMTi töötajatega töölepingud ning vajadusel kinnitab ameti- või tööjuhendid;
10) kinnitab PaMTi töökorralduse reeglid ning tagab töötervishoiu ja tööohutuse nõuete täitmise;
11) käsutab kooskõlas linna õigusaktidega PaMTi valduses olevat linnavara ja PaMT-i rahalisi vahendeid ning tagab nende sihipärase ja otstarbeka kasutamise;
12) rakendab abinõusid majandusliku ja tehnilise baasi arenguks, töötingimuste ajakohastamiseks ning töötajate kvalifikatsiooni tõstmiseks;
13) tagab PaMTi teabehaldamise ning isikuandmete töötlemise vastavalt Euroopa Liidu isikuandmete kaitse üldmääruse ning riiklike õigusaktidega kehtestatud nõuetele;
14) tagab avaliku teabe seaduse ja muude seaduste alusel PaMTi valduses oleva teabe nõuetekohase avalikustamise;
15) tagab PaMTi sündmuste kroonika koostamise ja säilimise ajaloo tarbeks;
16) korraldab arengukava koostamise ja kooskõlastamise nõukoguga ning esitab selle Paide Linnavalitsusele kinnitamiseks;
17) juhib PaMTi finantstegevust, esitab Paide Linnavalitsusele PaMTi eelarve eelnõu ning tagab eelarve täitmise vastavalt õigusaktidega sätestatud nõuetele;
18) tagab õigusaktidega ettenähtud aruannete koostamise ja esitamise;
19) esitab kord aastas PaMTi nõukogule ülevaate PaMTi majanduslikust seisust ja raha kasutamisest;
20) kehtestab PaMTi sümboolika ja kinnitab selle kasutamise korra, kooskõlastades sümboolika enne kehtestamist Paide Linnavalitsusega;
21) teatab Paide Linnavalitsusele kirjalikult PaMTi majandusliku seisundi olulisest halvenemisest ja järelevalveorgani ettekirjutustest;
22) vastutab arengukava koostamise ja ajakohasuse eest;
23) täidab muid talle töölepingu või Paide linnapea käskkirjaga või õigusaktidest tulenevaid asutuse juhile pandud kohustusi ja ülesandeid.
(2) Direktori äraolekul asendab teda linnapea määratud isik.
§ 10. Nõukogu
(1) PaMTi nõukogu on PaMTi juures tegutsev organ, kelle ülesanne on asutuse tegevuse analüüsimine, suunamine ja tegevuseks paremate tingimuste loomisele kaasaaitamine ning ettepanekute tegemine asutuse direktorile ja linnavalitsusele, asutuse arengu, vara ja eelarvega seotud küsimustes.
(2) 5- kuni 10-liikmelise nõukogu koosseisu kinnitab linnavalitsus korraldusega. Linnavalitsusel on õigus igal ajal nõukogu liige tagasi kutsuda.
§ 11. Loomenõukogu
(1) Loomingulise tegevuse kavandamiseks ja hindamiseks on teatril nõuandvaks koguks loomenõukogu. Loomenõukogu esimees on loominguline juht/lavastaja.
(2) Loomenõukogu ettepanekud on soovitusliku iseloomuga. Lõpliku otsuse loomenõukogu ettepanekute rakendamise kohta teevad teatrijuht ja loominguline juht/lavastaja.
(3) Loomenõukogu volituste aja ja loomenõukogu koosseisu kinnitab PAMT direktor teatrijuhi ettepanekul. Teatrijuhil on õigus teha ettepanek loomenõukogu laiali saata, kui viimane jätab oma ülesanded täitmata.
(4) Loomenõukogu on 5-6 liikmeline. Loomenõukogusse kuuluvad teatrijuht, loomejuht/lavastaja, üks teatri näitleja ning 2-3 inimest väljaspool teatrit.
(5) Loomenõukogu töövormiks on koosolek. Koosolekud kutsub kokku nõukogu esimees. Koosolekutel võivad osaleda kõik teatri loomingulised töötajad.
(7) Loomenõukogu koosolekud protokollitakse.
(3) Teatri koosseisu kuuluvad teatrijuht, loominguline juht/lavastaja ja näitlejad.
§ 13. Teatrijuht
(1) Teatrit juhib teatrijuht.
(2) Teatrijuht:
1) korraldab teatri tegevust ja tagab käesolevas põhimääruses nimetatud ülesannete täitmise;
2) vastutab teatri üldseisundi ja arengu ning rahaliste vahendite sihipärase kasutamise eest;
3) koostab teatri arengu- ja tegevuskava;
4) taotleb koos PaMT direktoriga riigieelarvest tegevustoetust vastavalt Kultuuriministeeriumi poolt kehtestatud tingimustele;
5) taotleb projektipõhiselt teatri tegevuseks lisavahendeid;
6) kooskõlastab PaMT direktoriga teatri struktuuri ja koosseisu;
7) teeb PaMT direktorile ettepaneku teatri loomenõukogu koosseisu kinnitamiseks;
8) esindab teatrit ja vajadusel volitab selleks teisi isikuid;
9) sõlmib volituse alusel teatri nimel asutuse tegevuseks vajalikke lepinguid;
10) koostab koos PaMT direktoriga teatri eelarve projekti ja kontrollib eelarveliste vahendite sihipärast kasutamist.
(3) Teatrijuhi vaba ametikoha täitmiseks kuulutatakse välja avalik konkurss kooskõlas etendusasutuse seadusega.
(4) Teatrijuhiga sõlmitakse tähtajaline tööleping kuni viieks aastaks.
§ 14. Loominguline juht/lavastaja
(1) Loomingulist tegevust kavandab ja koordineerib loominguline juht/lavastaja, kes:
1) korraldab repertuaarivalikut ning koostab repertuaariplaani ja esitab selle läbivaatamiseks loomenõukogule;
2) korraldab koos teatrijuhiga loominguliste töötajate valikut ja rakendamist;
(2) Loomingulise juhi/lavastaja vaba ametikoha täitmiseks kuulutatakse välja avalik konkurss kooskõlas etendusasutuse seadusega.
(3) Töölepingu loomingulise juhiga sõlmib PaMT direktor tähtajalise töölepingu kuni viieks aastaks, olles kandidaati eelnevalt kooskõlastanud teatri juhi ja loomenõukoguga.
(4) Teatri loominguline juht/lavastaja asendab teatrijuhti tema äraolekul.
§ 15. Arengukava
(1) PaMTil on arengukava, mis koostatakse vähemalt neljaks aastaks.
(2) Arengukavas määratakse asutuse, sh teatri, missioon, eesmärgid, arengu põhisuunad, üldine tegevuskava ja vahendid.
(3) Arengukava parandus- ja muudatusettepanekud esitatakse olemasolul kirjalikult kord aastas linnavalitsusele kooskõlastamiseks.
(4) Arengukava kiidavad heaks nõukogu ja loomenõukogu ning kooskõlastab linnavalitsus.
(5) Arengukava kinnitab käskkirjaga PaMTi direktor.
§ 17. Finantseerimine, aruandlus ja järelevalve
(6) Linnaeelarves arvestatakse teatri eelarvelised vahendid eraldi tegevusalas.
§ 18. Ümberkorraldamine, ümberkujundamine ja tegevuse lõpetamine
(1) PaMTi ümberkorraldamine, ümberkujundamine ja tegevuse lõpetamine toimub seadusega ettenähtud korras.
(2) Teatri korraldab ümber ning selle tegevuse lõpetab linnavalitsus linnavolikogu otsuse alusel etendusasutuse seaduses sätestatud korras.
Paide Linnavolikogu 21.12.2017 määrus nr 40 „Paide Muusika- ja Teatrimaja põhimäärus“ tunnistatakse kehtetuks.